nibzard/narodne-novine-full-text-markdown huggingface dataset:
## Pravilnik o izmjeni i dopuni Pravilnika o načinu i postupku za ostvarivanje i neposrednu isplatu novčanih poticaja u poljoprivredi i ribarstvu

### NN 76/1998 (29.5.1998.), Pravilnik o izmjeni i dopuni Pravilnika o načinu i postupku za ostvarivanje i neposrednu isplatu novčanih poticaja u poljoprivredi i ribarstvu

# **MINISTARSTVO POLJOPRIVREDE I ŠUMARSTVA**

Na temelju članka 9. Zakona o novčanim poticajima i naknadama u poljoprivredi
i ribarstvu ("Narodne novine", broj 46/97 - pročišćeni tekst, 142/97 i
47/98) ministar poljoprivrede i šumarstva donosi

## **PRAVILNIK**

### **O IZMJENI I DOPUNI PRAVILNIKA O NAČINU I POSTUPKU ZA OSTVARIVANJE I NEPOSREDNU ISPLATU NOVČANIH POTICAJA U POLJOPRIVREDI I RIBARSTVU**

Članak 1.

U Pravilniku o izmjenama i dopunama Pravilnika o načinu i postupku za
ostvarivanje i neposrednu isplatu novčanih poticaja u poljoprivredi i ribarstvu
("Narodne novine", br. 64/98) članak 26. stavak 1. mjenja se i glasi:

"(1) Uz zahtjev za isplatu novčanih poticaja pravnim osobama s brdsko-planinskog,
otočnog i područja od posebne državne skrbi za tov junadi i svinja korisnik
obvezno prilaže:"

U točki 4. dodaje se podstavak a) koji glasi:

"a) pod zaštitnom (prodajnom) cijenom iz točke 4. podrazumijeva se cijena
unutar intervala kojeg čine donja i gornja ciljna cijena utovljene junadi
i svinja i to za:

- utovljenu junad do 280 kg ž. v. od 11,50 do 14,50 kuna po kg;

- utovljenu junad od 280 do 450 kg ž. v. od 9,50 do 12,00 kuna po kg
i

- utovljene svinje do 100 kg ž. v. od 9,20 do 10,50 kuna po kg."

U stavku 2. točki 4. iza riječi: "cijena" dodaju se riječi: "u skladu
s ciljnim cijenama iz stavka 1. točke 4. podstavka a) ovoga članka."

Članak 2.

Ovaj Pravilnik stupa na snagu osmog dana od dana objave u "Narodnim
novinama".

Klasa: 011-02/98-01/56
Urbroj: 525-01-98-1
Zagreb, 26. svibnja 1998.

Ministar
poljoprivrede i šumarstva
**mr. Zlatko Dominiković,** v. r.

Pravilnik, NN 76/1998-1027
## Pravilnik o zaštiti trpova (Holothurioidea)

### NN 76/1998 (29.5.1998.), Pravilnik o zaštiti trpova (Holothurioidea)

# **DRŽAVNA UPRAVA ZA ZAŠTITU PRIRODE I OKOLIŠA**

Na temelju članka 14. stavka 2., u svezi s člankom 11. stavkom 2. Zakona
o izmjenama i dopunama Zakona o ustrojstvu ministarstava i državnih upravnih
organizacija ("Narodne novine", br. 131/97) i članka 13. stavka 2. Zakona
o zaštiti prirode ("Narodne novine", br. 30/94 i 72/94), ravnatelj Državne
uprave za zaštitu prirode i okoliša, uz prethodno pribavljeno mišljenje
ministra poljoprivrede i šumarstva, donosi

## **PRAVILNIK**

### **O ZAŠTITI TRPOVA *(Holothurioidea)***

Članak 1.

Posebno zaštićenim životinjskim vrstama proglašavaju se vrste trpova:

**1. Porodica *Holothuriidae,*** i to:

*- Holothuria forskali*;

*- Holothuria helleri*;

*- Holothuria impatiens*;

*- Holothuria mammata*;

*- Holothuria polii*;

*- Holothuria sanctori*;

*- Holothuria stellati*;

*- Holothuria tubulosa*;

**2. Porodica *Stichopodidae***, i to:

*- Eostichopus regalis*;

**3. Porodica *Synalactidae***, i to:

- *Mesothuria intestinalis;*

**4. Porodica *Cucumariidae***, i to:

*- Ocnus planci;*

*- Ocnus petiti;*

*- Pseudocnus grubei;*

*- Pseudocnus syracusanus;*

*- Paracucumaria hyndmani;*

*- Stereoderma kirchsbergi;*

*- Leptopentacta elongata;*

*- Leptopentacta tergestina;*

**5. Porodica *Sclerodactylidae***, i to:

- *Pseudothyone raphanus;*

*- Pseudothyone sculponea;*

**6. Porodica *Phyllophoridae***, i to:

*- Phyllophorus granulatus;*

*- Phyllophorus urna;*

*- Neocucumis marioni;*

*- Thyone fusus mediterranea;*

*- Thyone cherbonnieri;*

*- Thyone gadeana;*

*- Havelockia inermis;*

**7. Porodica *Synaptidae***, i to:

- *Labidoplax buski;*

*- Labidoplax decaria;*

- *Labidoplax digitata;*

- *Labidoplax media;*

*- Labidoplax thomsoni;*

- *Leptosynapta inhaerens;*

- *Leptosynapta makrankyra;*

- *Leptosynapta minuta;*

**8. Porodica *Myriotrochidae***, i to:

- *Myriotrochus geminiradiatus.*

Vrste trpova iz stavka 1. ovoga članka ne smiju se sakupljati u svrhu
prerade, trgovine i drugoga prometa.

Članak 2.

U roku od 6 mjeseci od dana stupanja na snagu ovoga Pravilnika ravnatelj
Državne uprave za zaštitu prirode i okoliša propisat će mjerama zaštite,
sukladno odredbama članka 29. stavka 1. Zakona o zaštiti prirode, mogućnosti
i način korištenja zaštićenih vrsta trpova iz članka 1. ovoga Pravilnika.

Članak 3.

Ovaj Pravilnik stupa na snagu osmog dana od dana objave u "Narodnim
novinama".

Klasa: 612-07/98-24/118
Urbroj: 542-02-JR-98-01
Zagreb, 20. travnja 1998.

Ravnatelj
**dr. Ante Kutle**, v. r.

Pravilnik, NN 76/1998-1028
## Pravilnik o zaštiti riječnih rakova (Crustacea, Astacidae)

### NN 76/1998 (29.5.1998.), Pravilnik o zaštiti riječnih rakova (Crustacea, Astacidae)

# **DRŽAVNA UPRAVA ZA ZAŠTITU PRIRODE I OKOLIŠA**

Na temelju članka 14. stavka 2., u svezi s člankom 11. stavkom 2. Zakona
o izmjenama i dopunama Zakona o ustrojstvu ministarstava i državnih upravnih
organizacija ("Narodne novine", br. 131/97) i članka 13. stavka 2. Zakona
o zaštiti prirode ("Narodne novine", br. 30/94 i 72/94), ravnatelj Državne
uprave za zaštitu prirode i okoliša, uz prethodno pribavljeno mišljenje
ministra poljoprivrede i šumarstva, donosi

## **PRAVILNIK**

### **O ZAŠTITI RIJEČNIH RAKOVA *(Crustacea, Astacidae)***

Članak 1.

Posebno zaštićenim životinjskim vrstama proglašavaju se riječni rakovi:

1. riječni rak *(Astacus astacus)*;

2. potočni rak *(Austropotamobius torrentium);*

3. rak kamenjar *(Austropotamobius pallipes).*

Članak 2.

Zaštićene životinjske vrste iz članka 1. ovoga Pravilnika mogu se sakupljati
u znanstveno-istraživačke svrhe uz prethodno dopuštenje Državne uprave
za zaštitu prirode i okoliša.

Iznimno, mjerama zaštite koje donosi ravnatelj Državne uprave za zaštitu
prirode i okoliša na temelju članka 29. stavka 1. Zakona o zaštiti prirode,
može se utvrditi način sakupljanja i korištenja zaštićenih riječnih rakova
u svrhe koje svojim dopuštenjem odredi Državna uprava sukladno propisanim
mjerama zaštite.

Članak 3.

Ovaj Pravilnik stupa na snagu osmog dana od dana objave u "Narodnim
novinama".

Klasa: 612-07/98-24/119
Urbroj: 542-02-JR-98-01
Zagreb, 20. travnja 1998.

Ravnatelj
**dr. Ante Kutle**, v. r.

Pravilnik, NN 76/1998-1029
## Pravilnik o zaštiti pijavica (Hirudinea)

### NN 76/1998 (29.5.1998.), Pravilnik o zaštiti pijavica (Hirudinea)

# **DRŽAVNA UPRAVA ZA ZAŠTITU PRIRODE I OKOLIŠA**

Na temelju članka 14. stavka 2., u svezi s člankom 11. stavkom 2. Zakona
o izmjenama i dopunama Zakona o ustrojstvu ministarstava i državnih upravnih
organizacija ("Narodne novine", br. 131/97) i članka 13. stavka 2. Zakona
o zaštiti prirode ("Narodne novine", br. 30/94 i 72/94), ravnatelj Državne
uprave za zaštitu prirode i okoliša, uz prethodno pribavljeno mišljenje
ministra poljoprivrede i šumarstva, donosi

## **PRAVILNIK**

### **O ZAŠTITI PIJAVICA *(Hirudinea)***

Članak 1.

Posebno zaštićenim životinjskim vrstama proglašavaju se:

1. medicinska pijavica *(Hirudo medicinalis)*;

2. konjska pijavica *(Haemopis sanguisuga).*

Članak 2.

Zaštićene životinjske vrste iz članka 1. ovoga Pravilnika mogu se sakupljati
u znanstveno-istraživačke svrhe uz prethodno pribavljeno dopuštenje Državne
uprave za zaštitu prirode i okoliša.

Iznimno, mjerama zaštite koje donosi ravnatelj Državne uprave za zaštitu
prirode i okoliša na temelju članka 29. stavka 1. Zakona o zaštiti prirode,
može se utvrditi način sakupljanja i korištenja zaštićenih pijavica i u
svrhe koje svojim dopuštenjem odredi Državna uprava sukladno propisanim
mjerama zaštite.

Članak 3.

Ovaj Pravilnik stupa na snagu osmog dana od dana objave u "Narodnim
novinama".

Klasa: 612-07/98-24/121
Urbroj: 542-02-JR-98-01
Zagreb, 20. travnja 1998.

Ravnatelj
**dr. Ante Kutle**, v. r.

Pravilnik, NN 76/1998-1030
## Pravilnik o zaštiti vodozemaca (Amphibia)

### NN 76/1998 (29.5.1998.), Pravilnik o zaštiti vodozemaca (Amphibia)

# **DRŽAVNA UPRAVA ZA ZAŠTITU PRIRODE I OKOLIŠA**

Na temelju članka 14. stavka 2., u svezi s člankom 11. stavkom 2. Zakona
o izmjenama i dopunama Zakona o ustrojstvu ministarstava i državnih upravnih
organizacija ("Narodne novine", br. 131/97) i članka 13. stavka 2. Zakona
o zaštiti prirode ("Narodne novine", br. 30/94 i 72/94), ravnatelj Državne
uprave za zaštitu prirode i okoliša, uz prethodno pribavljeno mišljenje
ministra poljoprivrede i šumarstva, donosi

## **PRAVILNIK**

### **O ZAŠTITI VODOZEMACA *(Amphibia)***

Članak 1.

Posebno zaštićenim životinjskim vrstama proglašavaju se vodozemci:

**1. repaši *(Caudata),*** i to:

*-* šareni daždevnjak *(Salamandra salamandra)*;

*-* crni daždevnjak *(Salamandra atra)*;

*-* mali vodenjak *(Triturus vulgaris)*;

*-* planinski vodenjak *(Triturus alpestris)*;

*-* veliki vodenjak *(Triturus carnifex)*;

*-* podunavski vodenjak *(Triturus dobrogicus)*;

*-* čovječja ribica *(Proteus anguinus)*;

**2. bezrepci *(Anura)***, i to:

*-* crveni mukač *(Bombina bombina)*;

- žuti mukač *(Bombina variegata);*

- obična češnjača *(Pelobates fuscus);*

- smeđa krastača *(Bufo bufo);*

- zelena krastača *(Bufo viridis);*

- gatalinka *(Hyla arborea);*

- močvarna smeđa žaba *(Rana arvalis);*

- šumska smeđa žaba *(Rana dalmatina);*

- talijanska smeđa žaba *(Rana latastei);*

- livadna smeđa žaba *(Rana temporaria).*

Članak 2.

Zaštićene životinjske vrste iz članka 1. ovoga Pravilnika mogu se hvatati
samo u znanstveno-istraživačke svrhe uz prethodno pribavljeno dopuštenje
Državne uprave za zaštitu prirode i okoliša.

Članak 3.

Zelene žabe*,* i to:

*-* zelena žaba *(Rana* kl. *esculenta);*

*-* mala zelena žaba *(Rana lessonae);*

*-* velika zelena žaba *(Rana ridibunda);*

ne smiju se sakupljati u svrhu prerade, trgovine i drugoga prometa.

Članak 4.

U roku od 6 mjeseci od dana stupanja na snagu ovoga Pravilnika ravnatelj
Državne uprave za zaštitu prirode i okoliša propisat će mjerama zaštite,
sukladno odredbama članka 29. stavka 1. Zakona o zaštiti prirode, mogućnosti
i način korištenja zaštićenih vrsta zelenih žaba iz članka 3. ovoga Pravilnika.

Članak 4.

Stupanjem na snagu ovoga Pravilnika prestaje važiti Pravilnik o zaštiti
pojedinih vrsta vodozemaca *(Amphibia)* ("Narodne novine" br. 47/95).

Članak 5.

Ovaj Pravilnik stupa na snagu osmog dana od dana objave u "Narodnim
novinama".

Klasa: 612-07/98-24/120
Urbroj: 542-02-JR-98-01
Zagreb, 20. travnja 1998.

Ravnatelj
**dr. Ante Kutle**, v. r.

Pravilnik, NN 76/1998-1031
## Odluka o izmjeni Odluke o obveznoj rezervi banaka i štedionica

### NN 76/1998 (29.5.1998.), Odluka o izmjeni Odluke o obveznoj rezervi banaka i štedionica

# **HRVATSKA NARODNA BANKA**

Na temelju članka 11. i članka 67. stavka 1. točke 7. Zakona o Hrvatskoj
narodnoj banci ("Narodne novine", broj 35/95 - pročišćeni tekst), Savjet
Hrvatske narodne banke, na sjednici održanoj 27. svibnja 1998. godine,
donio je

## **ODLUKU**

### **O IZMJENI ODLUKE O OBVEZNOJ REZERVI BANAKA I ŠTEDIONICA**

I.

U točki II. stavku 1. pod a) Odluke o obveznoj rezervi banaka i štedionica
("Narodne novine", broj 52/97, 58/97, 71/97 i 73/98) postotak "31,85" zamjenjuje
se postotkom "29,5%".

II.

Ova Odluka stupa na snagu danom donošenja, a primjenjuje se od 29. svibnja
1998. godine. Na dan 29. svibnja 1998. godine banke i štedionice dužne
su sastaviti izvanredni obračun obvezne rezerve za obračunsko razdoblje
od 20. travnja do 17. svibnja 1998. godine.

O.br. 431/98.
Zagreb, 27. svibnja 1998.

Predsjednik Savjeta
Hrvatske narodne banke
guverner
Hrvatske narodne banke
**dr. Marko Škreb,** v. r.

Odluka, NN 76/1998-1033
## Ispravak Odluke o imenovanju članova Nacionalnog znanstvenog vijeća

### NN 76/1998 (29.5.1998.), Ispravak Odluke o imenovanju članova Nacionalnog znanstvenog vijeća

Nakon izvršenog uspoređivanja s izvornim tekstom utvrđena je pogreška
u Odluci o imenovanju članova Nacionalnog znanstvenog vijeća objavljenoj
u "Narodnim novinama" broj 47 od 3. travnja 1998. te se daje

## **ISPRAVAK**

### **ODLUKE O IMENOVANJU ČLANOVA NACIONALNOG ZNANSTVENOG VIJEĆA**

Pod rednim brojem 4. prof. dr. sc. IVAN ILIĆ, umjesto: "redoviti profesor
Elektrotehničkog fakulteta Sveučilišta u Splitu" treba pisati "redoviti
profesor na Fakultetu elektrotehnike i računarstva Sveučilišta u Zagrebu".

NAPOMENA: Izvršena ispravka na web stranici u broju 47.

Klasa: 119-02/98-01/02
Zagreb, 19. svibnja 1998.

Tajnik
Zastupničkog doma
Hrvatskoga državnog sabora
**Berislav Živković,** v. r.

Odluka, NN 76/1998-1034
## Ispravak Pravilnika o tehničkim uvjetima vozila u prometu na cestama

### NN 76/1998 (29.5.1998.), Ispravak Pravilnika o tehničkim uvjetima vozila u prometu na cestama

Nakon izvršenog uspoređivanja s izvornim tekstom utvrđene su pogreške
u Pravilniku o tehničkim uvjetima vozila u prometu na cestama objavljenom
u "Narodnim novinama" br. 59 od 23. travnja 1998. god. te se daje

## **ISPRAVAK**

### **PRAVILNIKA O TEHNIČKIM UVJETIMA VOZILA U PROMETU NA CESTAMA**

U članku 8. stavku 1. točki 1.2.2, podtočki c) umjesto riječi: "prikolikom"
treba stajati riječ: "prikolicom".

U članku 8. stavku 1. točki 2.2, podtočki d) umjesto znaka "Ł" treba
stajati znak: "Ł".

U članku 8. ispred stavka 2. briše se brojčana oznaka "2.6.".

U članku 8. u stavku 2. umjesto riječi: "s" treba stajati riječ: "sa".

U članku 13. stavku 9. umjesto oznake godine: "1. siječnja 1998." treba
stajati oznaka: "1. siječnja 1988. god."

U članku 26. umjesto riječi: "ugrađen i izveden" trebaju stajati riječi:
"ugrađeno i izvedeno".

U članku 29. stavku 4. umjesto riječi: "veća od 0,35 m" trebaju stajati
riječi: "manja od 0,35 m".

U članku 31. stavku 1. točki 1. umjesto riječi: "daje" treba stajati
riječ: "daju".

U članku 37. stavku 1. umjesto riječi: "urađena" treba stajati riječ:
"ugrađena".

U članku 43. stavku 7. iza riječi u zagradama: "(2,55)" trebaju stajati
riječi: "(2,55 m odnosno 2,60 m)".

U članku 46. stavku 1. u točki 1) umjesto znaka: ";" treba stajati znak
":".

U članku 46. stavku 1. u točki 1) na početku prve podtočke umjesto:
"2)" treba stajati "a)".

U članku 46. stavku 1. u točki 7) podtočki b) umjesto riječi: "neumatičkog"
treba stajati riječ: "pneumatičkog".

U članku 50. stavku 5. umjesto riječi: "biti" treba stajati riječ: "imati".

U članku 61. stavku 4. umjesto riječi: "… pod vozila na kojem je izveden
taj zaštitnik." trebaju stajati riječi: "… pod vozilo na kojem je izveden
taj zaštitnik".

U članku 61. stavku 5. umjesto riječi: "Zaštitnik od podlijetanja sa
stražnje strane pod vozila…" trebaju stajati riječi: "Zaštitnik od podlijetanja
sa stražnje strane pod vozilo…".

U članku 61. stavku 7. umjesto riječi: "... pod vozila onemogućuje njihovu
radnu funkciju." trebaju stajati riječi: "… pod vozilo onemogućuje njihovu
radnu funkciju."

U članku 96. stavku 2. u tablici, stupcu 3 i 4, 6 i 7 umjesto "F ł
(daN" treba stajati "F Ł (daN)".

U članku 101. stavku 1. točki 1) podtočki b) umjesto brojke: "83 dB"
treba stajati brojka: "82 dB".

NAPOMENA: Izvršena ispravka na web stranici u broju 59.

Klasa: 011-01/98-02/04
Urbroj: 530-01-98-4
Zagreb, 8. svibnja 1998.

Ministar
pomorstva, prometa i veza
**mr. Željko Lužavec,** v. r.

Pravilnik, NN 76/1998-1035
## Ispravak rješenja Ustavnog suda Republike Hrvatske broj U-III-1002/1997.

### NN 76/1998 (29.5.1998.), Ispravak rješenja Ustavnog suda Republike Hrvatske broj U-III-1002/1997.

U "Narodnim novinama", broj 68/1998. objavljeno je rješenje Ustavnog
suda Republike Hrvatske broj U-III-1002/1997. u kojem je ustanovljena pogreška
pa se daje

## **ISPRAVAK**

### **RJEŠENJA USTAVNOG SUDA REPUBLIKE HRVATSKE BROJ U-III-1002/1997.**

Prilikom uspoređivanja objavljenog teksta sa njegovim izvornikom ustanovljena
je pogreška.

U obrazloženju u 6. stavku 4. retku umjesto "("Narodne novine", broj
96/96)" treba stajati "("Narodne novine", broj 91/96)".

NAPOMENA: Izvršena ispravka na web stranici u broju 68.

Broj: Su-15/1998-82
Zagreb, 22. svibnja 1998.

Glavni tajnik
**Josip Bedrač,** v. r.

Ostalo, NN 76/1998-1036
## Rješenje o imenovanju Milana Milića pomoćnikom ministra prosvjete i športa

### NN 77/1998 (2.6.1998.), Rješenje o imenovanju Milana Milića pomoćnikom ministra prosvjete i športa

# **VLADA REPUBLIKE HRVATSKE**

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
42. stavka 2. Zakona o sustavu državne uprave ("Narodne novine", broj 75/93),
Vlada Republike Hrvatske je na sjednici održanoj 28. svibnja 1998. godine
donijela

## **RJEŠENJE**

### **O IMENOVANJU POMOĆNIKA MINISTRA PROSVJETE I ŠPORTA**

Imenuje se MILAN MILIĆ pomoćnikom ministra prosvjete i športa.

Klasa: 080-02/98-01/96
Urbroj: 50304/2-98-01
Zagreb, 28. svibnja 1998.

Potpredsjednik
**mr. Borislav Škegro,** v. r.

Rješenje, NN 77/1998-1039
## Izmjena Naputka za subvencioniranje izletničkih programa Hrvatska baština

### NN 77/1998 (2.6.1998.), Izmjena Naputka za subvencioniranje izletničkih programa Hrvatska baština

# **MINISTARSTVO TURIZMA**

Na temelju članka 18. stavak 3. i članka 39. stavak 1. točka 1. Zakona
o sustavu državne uprave ("Narodne novine" 75/93) u provođenju Zakona o
izvršenju Državnog proračuna Republike Hrvatske u 1998. godini ministar
turizma donio je

## **IZMJENU NAPUTKA**

### **ZA SUBVENCIONIRANJE IZLETNIČKIH PROGRAMA "HRVATSKA BAŠTINA"**

U Naputku za subvencioniranje izletničkih programa "HRVATSKA BAŠTINA"
("Narodne novine" br. 66 od 6. svibnja 1998.), u točki 1. "JEDNODNEVNI
IZLETI I DOGAĐANJA", pod rednim brojevima 15., 16., 17. i 18. treba stajati:

"Tema tours - Osijek" umjesto "Tema tours - Đakovo".

Klasa: 421-03/98-01-19
Urbroj: 529-03/98-1
Datum: 22. svibnja 1998.

Ministar
**Sergej Morsan,** v. r.

Naputak, NN 77/1998-1043
## Stopa rasta proizvođačkih cijena industrijskih proizvoda u svibnju 1998. godine

### NN 77/1998 (2.6.1998.), Stopa rasta proizvođačkih cijena industrijskih proizvoda u svibnju 1998. godine

# **OBJAVA**

Na temelju članka 9. Zakona o porezu na dobit ("Narodne novine" broj
109/93.), Državni zavod za statistiku objavljuje

## **STOPU RASTA**

### **PROIZVOĐAČKIH CIJENA INDUSTRIJSKIH PROIZVODA U SVIBNJU 1998. GODINE**

Stopa rasta proizvođačkih cijena industrijskih proizvoda u svibnju 1998.
godine u odnosu na travanj 1998. godine iznosi: **-0,1**

Klasa: 957-04/98-01/61
Urbroj: 555-05-04-98-61
Zagreb: 1. lipnja 1998.

Ravnatelj
**mr. sc. Ivan Rusan,** v. r.

Ostalo, NN 77/1998-1045
## Indeks cijene na malo u Republici Hrvatskoj u svibnju 1998. godine

### NN 77/1998 (2.6.1998.), Indeks cijene na malo u Republici Hrvatskoj u svibnju 1998. godine

# **OBJAVA**

Na temelju članka 9. Zakona o porezu na dobit ("Narodne novine" broj
109/93), Državni zavod za statistiku objavljuje

## **INDEKS**

### **CIJENA NA MALO U REPUBLICI HRVATSKOJ U SVIBNJU 1998. GODINE**

Indeks cijena na malo u Republici Hrvatskoj u svibnju 1998. godine u
odnosu na travanj 1998. godine iznosi **100,5**

Klasa: 957-04/98-01/62
Urbroj: 555-05-04-98-62
Zagreb: 1. lipnja 1998.

Ravnatelj
**mr. sc. Ivan Rusan,** v. r.

Ostalo, NN 77/1998-1046
## Rješenje o dopuni Rješenja o određivanju zdravstvenih organizacija za obavljanje zdravstvenih pregleda djelatnika i građana za držanje i nošenje oružja

### NN 78/1998 (3.6.1998.), Rješenje o dopuni Rješenja o određivanju zdravstvenih organizacija za obavljanje zdravstvenih pregleda djelatnika i građana za držanje i nošenje oružja

# **MINISTARSTVO UNUTARNJIH POSLOVA**

Temeljem članka 19. stavka 4. Zakona o oružju (Pročišćeni tekst - "Narodne
novine" br. 46/97.) ministar unutarnjih poslova, uz suglasnost ministra
zdravstva, donosi

## **RJEŠENJE**

### **O DOPUNI RJEŠENJA O ODREĐIVANJU ZDRAVSTVENIH ORGANIZACIJA ZA OBAVLJANJE ZDRAVSTVENIH PREGLEDA DJELATNIKA I GRAĐANA ZA DRŽANJE I NOŠENJE ORUŽJA**

I.

U Rješenju o određivanju zdravstvenih organizacija za obavljanje zdravstvenih
pregleda djelatnika i građana za držanje ili držanje i nošenje oružja ("Narodne
novine" br. 5/93., 16/93., 59/93., 13/94., 95/95., 17/96., 50/96., 54/96.,
67/96., 110/96., 35/97., 76/97., 87/97., 10/98., 28/98 i 40/98.) u točci
I. iza rednog broja 59. dodaju se brojevi i riječi:

"60. Dom zdravlja Vukovar"

II.

Ovo rješenje stupa na snagu osmog dana od dana objave u "Narodnim novinama".

Broj: 511-01-42-21159/2-1998.
Zagreb, 20. svibnja 1998.

Ministar **mr. Ivan Penić,** v. r.

Rješenje, NN 78/1998-1049
## Pravilnik o izmjeni Pravilnika o ribolovnim alatima i opremi za mali ribolov

### NN 78/1998 (3.6.1998.), Pravilnik o izmjeni Pravilnika o ribolovnim alatima i opremi za mali ribolov

# MINISTARSTVO POLJOPRIVREDE I ŠUMARSTVA

Na temelju članka 21. stavka 2. Zakona o morskom ribarstvu ("Narodne
novine", br. 46/97 - pročišćeni tekst) ministar poljoprivrede i šumarstva
donosi

## **PRAVILNIK**

### **O IZMJENI PRAVILNIKA O RIBOLOVNIM ALATIMA I OPREMI ZA MALI RIBOLOV**

Članak 1.

U Pravilniku o ribolovnim alatima i opremi za mali ribolov ("Narodne
novine", br. 8/96 i 30/97) u članku 2. točka 2. mijenja se i glasi:

"2. VRŠE ZA LOV RIBE

- ukupno do pet (5) komada,"

Članak 2.

Ovaj Pravilnik stupa na snagu osmoga dana od dana objave u "Narodnim
novinama".

Klasa: 011-02/98-01/57
Urbroj: 525-01-98-1
Zagreb, 25. svibnja 1998.

Ministar
poljoprivrede i šumarstva
**mr. Zlatko Dominiković,** v. r.

Pravilnik, NN 78/1998-1050
## Pravilnik o izmjeni Pravilnika o naknadi, obrascu i sadržaju dozvole za obavljanje rekreacijsko-športskog ribolova na moru

### NN 78/1998 (3.6.1998.), Pravilnik o izmjeni Pravilnika o naknadi, obrascu i sadržaju dozvole za obavljanje rekreacijsko-športskog ribolova na moru

# **MINISTARSTVO POLJOPRIVREDE I ŠUMARSTVA**

Na temelju članka 7. stavka 5., članka 35. i članka 46. stavka 3. Zakona
o morskom ribarstvu ("Narodne novine", br. 46/97 - pročišćeni tekst) ministar
poljoprivrede i šumarstva donosi

## **PRAVILNIK**

### **O IZMJENI PRAVILNIKA O NAKNADI, OBRASCU I SADRŽAJU DOZVOLE ZA OBAVLJANJE REKREACIJSKO-ŠPORTSKOG RIBOLOVA NA MORU**

Članak 1.

U Pravilniku o naknadi, obrascu i sadržaju dozvole za obavljanje rekreacijsko-športskog
ribolova na moru ("Narodne novine", br. 136/97) u članku 4. stavak 2. mijenja
se i glasi:

"Isključivo za lov tuna, igluna i iglana u rekreacijsko-športskom ribolovu
na moru izdaje se posebna dozvila na rok od šezdeset (60) dana.".

Članak 2.

U članku 6. podstavka druga mijenja se i glasi:

"- od 00,00 sati prvog datuma (početak ribolova) do 24,00 sati zadnjeg
datuma (završetak ribolova) kod dozvola: za tri dana u tjednu, za sedam
dana, za trideset dana i za šezdeset dana;".

Članak 3.

U članku 16. točka 9. mijenja se i glasi:

"9. - u srebrnoj boji, dozvola za šezdeset (60) dana isključivo za lov
tuna, igluna i iglana".

Članak 4.

Obrazac dozvole za rekreacijsko-športski ribolov na moru za lov tuna,
igluna i iglana tiskan je uz ovaj Pravilnik (Prilog 1.) i njegov je sastavni
dio.

Članak 5.

Ovaj Pravilnik stupa na snagu osmoga dana od dana objave u "Narodnim
novinama".

Klasa: 011-02/98-01/58
Urbroj: 525-01-98-1
Zagreb, 25. svibnja 1998.

Ministar
poljoprivrede i šumarstva
**mr. Zlatko Dominiković**, v. r.

![](dodatni/370705.gif)
![](dodatni/370706.gif)

Pravilnik, NN 78/1998-1051
## Objava o upisu u Upisnik proizvođača poljoprivrednog sadnog materijala

### NN 78/1998 (3.6.1998.), Objava o upisu u Upisnik proizvođača poljoprivrednog sadnog materijala

# MINISTARSTVO POLJOPRIVREDE I ŠUMARSTVA

## **OBJAVA**

### **O UPISU U UPISNIK PROIZVOĐAČA POLJOPRIVREDNOG SADNOG MATERIJALA**

Ministarstvo poljoprivrede i šumarstva na temelju članka 5. točke 3.,
Zakona o sjemenu, sadnom materijalu i priznavanju sorti poljoprivrednog
bilja ("Narodne novine", br. 131/97) i članka 11. Pravilnika o upisnicima,
načinu i postupku utvrđivanja uvjeta za upis u Upisnik proizvođača poljoprivrednog
sadnog materijala ("Narodne novine", br. 19/89), objavljuje upis u Upisnik
proizvođača poljoprivrednog sadnog materijala:

62. "AGRARIA SERTIĆ" Poljoprivredno gospodarstvo, Jastrebarsko, s pravom
proizvodnje osnovnog, certificiranog, standardnog, voćnog i loznog sadnog
materijala,

63. "AGRO ŠPOLJARIĆ" Poljoprivredno gospodarstvo, Zapolje, s pravom
proizvodnje, osnovnog, certificiranog, standardnog, voćnog i loznog sadnog
materijala,

64. "AGROMEĐIMURJE" d.d., Čakovec, s pravom proizvodnje osnovnog, certificiranog,
standardnog, voćnog i loznog sadnog materijala,

65. "AGRO CAR" d.o.o., Bistra, s pravom proizvodnje osnovnog, certificiranog,
standardnog, voćnog i loznog sadnog materijala,

66. "BAŠTICA AGRO" d.o.o., Škabrnja, s pravom proizvodnje osnovnog,
certificiranog, standardnog voćnog i loznog sadnog materijala,

67. JURAJ BOKUNIĆ, poljoprivredni proizvođač, Mahično, s pravom proizvodnje
osnovnog, certificiranog, standardnog, voćnog i loznog sadnog materijala,

68. PZ "ZLATAR", Zlatar, s pravom proizvodnje osnovnog, certificiranog,
standardnog, voćnog i loznog sadnog materijala,

69. "RASADNIK HRNJEVAC" d.o.o., Vetovo, s pravom proizvodnje osnovnog,
certificiranog, standardnog, voćnog i loznog sadnog materijala,

70. "SHM" d.o.o., Virovitica, s pravom proizvodnje osnovnog, certificiranog,
standardnog, loznog i voćnog sadnog materijala,

71. VLADIMIR TALAN, poljoprivredni proizvođač, Koprivnica, s pravom
proizvodnje osnovnog, certificiranog, standardnog voćnog i loznog sadnog
materijala,

72. "UNIVERZAL" d.o.o., Đakovo, s pravom proizvodnje hortikulturnog
sadnog materijala cvijeća, ukrasnog drveća i grmlja,

73. "VEDA VITIS" d.o.o., Slavonski Brod, s pravom proizvodnje osnovnog,
certificiranog, standardnog, voćnog i loznog sadnog materijala,

Klasa: 011-2/98-1/64
Urbroj: 525-02-98-02
Zagreb, 25. svibnja 1998.

Ministar
**mr. Zlatko Dominiković,** v. r.

Ostalo, NN 78/1998-1053
## Odluka o izmjeni Odluke o zaštiti područja "Podpanj" kao posebnog ornitološkog rezervat

### NN 78/1998 (3.6.1998.), Odluka o izmjeni Odluke o zaštiti područja "Podpanj" kao posebnog ornitološkog rezervat

# **OSJEČKO-BARANJSKA ŽUPANIJA**

Temeljem članka 13. stavak 3. Zakona o zaštiti prirode ("Narodne novine"
broj 30/94 i 72/94.) i članka 30. točka 2. Statuta Osječko-baranjske županije
("Županijski glasnik" broj 2/95. i 2/97.,), Skupština Osječko-baranjske
županije donijela je na 8. sjednici 14. svibnja 1998. godine

## **ODLUKU**

### **O IZMJENI ODLUKE O ZAŠTITI PODRUČJA "PODPANJ" KAO POSEBNOG ORNITOLOŠKOG REZERVATA**

Članak 1.

Ovom Odlukom mijenja se članak 1. Odluke o zaštiti područja "Podpanj"
kao posebnog ornitološkog rezervata ("Županijski glasnik" broj 8/97 i "Narodne
novine" broj 5/98.), tako da glasi:

"Područje Podpanj (ribnjaci Donji Miholjac) u ukupnoj površini od 84
ha 98 ari i 70 m˛ zaštićuje se kao posebni ornitološki rezervat.

Rezervat obuhvaća katastarske čestice: 2571, 2572, 2573, 2574, 2575,
2576, 2577, 2578, 2579, 2580, 2581, 2582, 2583, 2584, 2585 i 4221 u k.o.
Donji Miholjac.

Granice opisane u stavku 2. ovog članka prikazane su u posebnom grafičkom
prikazu koji je sastavni dio ove Odluke."

Članak 2.

Ova Odluka bit će dostavljena nadležnom tijelu državne uprave radi upisa
u Upisnik zaštićenih dijelova prirode te zemljišnoknjižnom odjelu nadležnog
suda radi upisa svojstva zaštićenog područja u zemljišne knjige.

Članak 3.

Ova Odluka bez grafičkog prikaza iz članka 1. bit će objavljena u "Županijskom
glasniku" i "Narodnim novinama", a stupa na snagu osmog dana nakon objave
u "Županijskom glasniku".

Klasa: 351-02/98-01/1
Urbroj: 2158/1-01-01-98-5
Osijek, 14. svibnja 1998.

Predsjednik
**Željko Ronta,** v. r.

Odluka, NN 78/1998-1054
## Zakon o izmjeni Zakona o Državnoj agenciji za osiguranje štednih uloga i sanaciju banaka

### NN 79/1998 (5.6.1998.), Zakon o izmjeni Zakona o Državnoj agenciji za osiguranje štednih uloga i sanaciju banaka

# **ZASTUPNIČKI DOM HRVATSKOGA DRŽAVNOG SABORA**

Na osnovi članka 89. Ustava Republike Hrvatske, donosim

## **ODLUKU**

### **O PROGLAŠENJU ZAKONA O IZMJENI ZAKONA O DRŽAVNOJ AGENCIJI ZA OSIGURANJE ŠTEDNIH ULOGA I SANACIJU BANAKA**

Proglašavam Zakon o Državnoj agenciji za osiguranje štednih uloga i
sanaciju banaka, koji je donio Zastupnički dom Hrvatskoga državnog sabora
na sjednici 22. svibnja 1998.

Broj: 081-98-1223/1
Zagreb, 28. svibnja 1998.

Predsjednik
Republike Hrvatske
**dr. Franjo Tuđman,** v. r.

## **ZAKON**

### **O IZMJNI ZAKONA O DRŽAVNOJ AGENCIJI ZA OSIGURANJE ŠTEDNIH ULOGA I SANACIJU BANAKA**

Članak 1.

U Zakonu o Državnoj agenciji za osiguranje štednih uloga i sanaciju
banaka ("Narodne novine", br. 44/94.) članak 3. mijenja se i glasi:

"(1) Sredstva za poslovanje Agencije čine:

1. premije osiguranja što ih banke i štedionice plaćaju Agenciji za
osiguranje štednih uloga, te sredstva ostvarena plasiranjem tih sredstava
sukladno odredbama ovoga Zakona,

2. prihodi što ih Agencija ostvari svojim poslovanjem.

(2) U državnom proračunu svake godine osiguravaju se potrebna sredstva
za sanaciju banaka i razlika sredstava potrebna za upravljanje lošom aktivom
prenijetom sa banaka u postupku sanacije."

Članak 2.

Ovaj Zakon stupa na snagu osmog dana od dana objave u "Narodnim novinama".

Klasa: 450-02/94-01/04
Zagreb, 22. svibnja 1998.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Zakon, NN 79/1998-1057
## Odluka o postavljenju mr. Spomenke Cek za izvanrednog i opunomoćenog veleposlanika - stalnog predstavnika u Stalnoj misiji Republike Hrvatske pri Uredu Ujedinjenih naroda u Ženevi

### NN 79/1998 (5.6.1998.), Odluka o postavljenju mr. Spomenke Cek za izvanrednog i opunomoćenog veleposlanika - stalnog predstavnika u Stalnoj misiji Republike Hrvatske pri Uredu Ujedinjenih naroda u Ženevi

# **PREDSJEDNIK REPUBLIKE HRVATSKE**

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

kojom postavljam mr. SPOMENKU CEK za izvanrednog i opunomoćenog veleposlanika
- stalnog predstavnika u Stalnoj misiji Republike Hrvatske pri Uredu Ujedinjenih
naroda u Ženevi.

Ova Odluka stupa na snagu 1. rujna 1998.

Broj: 081-98-1171/1
Zagreb, 26. svibnja 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 79/1998-1058
## Odluka o razrješenju dr. Marka Žaje dužnosti izvanrednog i opunomoćenog veleposlanika Republike Hrvatske u Republici Cabo Verde

### NN 79/1998 (5.6.1998.), Odluka o razrješenju dr. Marka Žaje dužnosti izvanrednog i opunomoćenog veleposlanika Republike Hrvatske u Republici Cabo Verde

# **PREDSJEDNIK REPUBLIKE HRVATSKE**

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

### **O RAZRJEŠENJU DUŽNOSTI IZVANREDNOG I OPUNOMOĆENOG VELEPOSLANIKA REPUBLIKE HRVATSKE U REPUBLICI CABO VERDE**

dr. MARKO ŽAJA razrješuje se dužnosti izvanrednog i opunomoćenog veleposlanika
Republike Hrvatske u Republici Cabo Verde, sa sjedištem u Lisabonu, radi
odlaska na novu dužnost.

Ova Odluka stupa na snagu 1. rujna 1998.

Broj: 081-98-1167/1
Zagreb, 22. svibnja 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 79/1998-1059
## Odluka o izdavanju jamstva Vlade Republike Hrvatske za otplatu kredita Nuova Banca di Credito di Trieste, Trst, koji će se koristiti za kreditiranje isporuke motokultivatora TPS "Labinprogres" d.d. Labin

### NN 79/1998 (5.6.1998.), Odluka o izdavanju jamstva Vlade Republike Hrvatske za otplatu kredita Nuova Banca di Credito di Trieste, Trst, koji će se koristiti za kreditiranje isporuke motokultivatora TPS "Labinprogres" d.d. Labin

# **MINISTARSTVO FINANCIJA**

Na temelju zaključka Vlade Republike Hrvatske, klasa: 320-01/97-01/12,
urbroj: 5030115-98-2 od 12. veljače 1998. godine, te u sklopu ovlaštenja
iz odredbe čl. 7. st. 2. i čl. 10. st. 5. Zakona o kreditnim poslovima
s inozemstvom ("Narodne novine", br. 43 od 31. svibnja 1996.), Ministarstvo
financija Republike Hrvatske donijelo je u ime Vlade Republike Hrvatske,
na osnovi odredbe čl. 7. st. 1. i čl. 10. st. 1. Zakona o kreditnim poslovima
s inozemstvom, u svezi s odredbom čl. 43. st. 1. i čl. 44. Zakona o izvršavanju
državnog proračuna Republike Hrvatske za 1998. godinu ("Narodne novine",
br. 141 od 30. prosinca 1997.), 29. svibnja 1998. godine slijedeću

## **ODLUKU**

### **O IZDAVANJU JAMSTVA VLADE REPUBLIKE HRVATSKE ZA OTPLATU KREDITA NUOVA BANCA DI CREDITO DI TRIESTE, TRST, KOJI ĆE SE KORISTITI ZA KREDITIRANJE ISPORUKE MOTOKULTIVATORA TPS "LABINPROGRES" D.D., LABIN**

I.

Ministarstvo financija je ovlašteno od Vlade Republike Hrvatske izdati,
a ministar financija ili zamjenik ministra financija potpisati, jamstvo
za otplatu kredita Nuova Banca di Credito di Trieste, Trst, koji će ugovoriti
Istarska banka d.d., Pula, za potrebe kreditiranja isporuke motokultivatora
s priključcima TPS "Labinprogres", d.d., Labin.

II.

Jamstvo za otplatu kredita Nuova Banca di Credito di Trieste, Trst,
daje se pod slijedećim uvjetima:

Iznos kredita: 10.250.000,00 DEM (protuvrijednost kuna: 37.132.675,00
kn)

Rok otplate: 5 godina s jednom godinom počeka od dana potpisivanja ugovora
o kreditu

Kamata: šestomjesečni LIBOR na DEM uvećan za 2,125% godišnje

Troškovi: 0,375% jednokratna naknada

III.

Istarska banka d.d., Pula ovlaštena je voditi poslove banke platnog
agenta i sklapanja ugovora te osiguranja naplate od domaćih krajnjih korisnika
motokultivatora, a za isporuku od Vlade Republike Hrvatske ovlaštena je
Poljoopskrba VT d.o.o., Zagreb.

Za ove poslove Istarska banka d.d. Pula naplaćivat će od krajnjeg korisnika
kredita kamatu i naknadu troškova od ukupno 7% godišnje. Ako bi se LIBOR
na DEM povećao za više od 0,5% godišnje, Istarska banka d.d. Pula ima pravo
promijeniti svoje kamatne stope za isti postotak na kredit krajnjem korisniku.

Jednokratnu naknadu Nuova Banca di Credito di Trieste u visini od 0,375%
odobrenog kredita preuzet će TPS "Labinprogres", Labin i Poljoopskrba VT
d.o.o., Zagreb.

IV.

Ova odluka stupa na snagu na dan donošenja.

V.

Odluka će se objaviti u "Narodnim novinama".

Klasa: 320-01/97-01/48
Urbroj: 513-14/98-12
Zagreb, 29. svibnja 1997.

Ministar financija
**mr. Borislav Škegro,** v. r.

Odluka, NN 79/1998-1060
## Pravilnik o sadržaju upisnika ustanova socijalne skrbi

### NN 79/1998 (5.6.1998.), Pravilnik o sadržaju upisnika ustanova socijalne skrbi

# **MINISTARSTVO RADA I SOCIJALNE SKRBI**

Na temelju članka 80. stavka 2. Zakona o socijalnoj skrbi ("Narodne
novine", broj 73/97) ministar rada i socijalne skrbi donosi

## **PRAVILNIK**

### **O SADRŽAJU UPISNIKA USTANOVA SOCIJALNE SKRBI**

Članak 1.

Ovim Pravilnikom propisuje se sadržaj upisnika ustanova socijalne skrbi,
način i oblik upisa.

Članak 2.

Upisnik se vodi za svaku vrstu ustanova socijalne skrbi posebno.

Upisnik se sastoji od evidencijskih kartona i zbirke isprava.

Članak 3.

U evidencijski karton se upisuju podaci o svakom pojedinom subjektu
upisa za kojeg se vrši upis.

Članak 4.

Upisnik ustanove socijalne skrbi jedinstven je upisnik o ustanovama
socijalne skrbi za Republiku Hrvatsku.

Članak 5.

Matični broj subjekta upisa je identifikacijski broj koji se subjektu
upisa dodjeljuje upisom u upisnik ustanove.

Jednom dodijeljeni matični broj subjekta neće se mijenjati niti dodjeljivati
nakon prestanka subjekta upisa nekom drugom subjektu upisa.

Jednom subjektu upisa ne smije se dodijeliti više matičnih brojeva subjekta.

Članak 6.

Matični broj subjekta upisa vodi se za svaku vrstu ustanove iz članka
79. Zakona o socijalnoj skrbi posebno.

Matični broj subjekta upisa domova socijalne skrbi vodi se i prema podvrstama
koje temeljem odredbe članka 93. stavak 2. Zakona o ustanovama propisuje
ministar nadležan za poslove socijalne skrbi.

Članak 7.

Podružnica ustanove označava se matičnim brojem svoje ustanove i svojim
podbrojem.

Podbroj podružnice je broj koji se dodjeljuje podružnici po redoslijedu
upisa podružnica.

Članak 8.

Upis u upisnik ustanova socijalne skrbi obavlja po zahtjevu ustanove
ministarstvo nadležno za poslove socijalne skrbi.

O izvršenom upisu u upisnik ustanova izdaje se uvjerenje.

Članak 9.

U evidencijski karton upisuju se podaci slijedećim redoslijedom i nazivljem:

1. matični broj subjekta upisa,

2. naziv ustanove,

3. podaci o osnivaču - tvrtka ili naziv, odnosno ime, sjedište, odnosno
prebivalište osnivača,

4. sjedište ustanove,

5. djelatnost ustanove,

6. rješenje o upisu odnosno brisanju u sudski registar (sud koji je
izvršio upis, broj i datum rješenja),

7. statusne promjene: pripajanje, spajanje, podjela,

8. prestanak ustanove,

9. podaci o podružnicama:

- tvrtka ili naziv podružnice

- sjedište podružnice

- djelatnost podružnice

- rješenje o upisu odnosno brisanju u sudski registar,

10. ostali podaci o subjektu upisa.

Članak 10.

Zbirka isprava sadrži prijavu za upis i sve dokaze priložene uz prijavu.

Zbirka isprava se popisuje kronološkim redom uloženih isprava i prilaže
se uz evidencijski karton.

Članak 11.

Ovaj Pravilnik stupa na snagu osmog dana od dana objave u "Narodnim
novinama".

Klasa: 550-01/98-01/241
Urbroj: 524-01/98-6
Zagreb, 29. travnja 1998.

Ministar
**Joso Škara,** v. r.

Pravilnik, NN 79/1998-1061
## Rješenje o izdavanju dozvole za obavljanje poslova s vrijednosnim papirima trgovačkom društvu Skorupski d.o.o. iz Slavonskog Broda

### NN 79/1998 (5.6.1998.), Rješenje o izdavanju dozvole za obavljanje poslova s vrijednosnim papirima trgovačkom društvu Skorupski d.o.o. iz Slavonskog Broda

# **KOMISIJA ZA VRIJEDNOSNE PAPIRE REPUBLIKE HRVATSKE**

Sukladno odredbama članka 12. stavka 1. toč. 2. i toč. 11., članka 27.
stavka 1., članka 28. stavka 1. i članka 38. Zakona o izdavanju i prometu
vrijednosnim papirima ("Narodne novine" 107/95., dalje: Zakon), Komisija
za vrijednosne papire Republike Hrvatske (dalje: Komisija), temeljem zahtjeva
trgovačkog društva SKORUPSKI d.o.o. za poslovanje vrijednosnim papirima,
Slavonski Brod, Trg pobjede 9 (dalje: Društvo), podnesenog dana 24. travnja
1997. godine, kojim se traži izdavanje dozvole za obavljanje poslova s
vrijednosnim papirima iz članka 26. stavak 1. toč. 1., 7. i 8. Zakona,
na sjednici održanoj dana 26. svibnja 1998. godine, donijela je slijedeće:

## **RJEŠENJE**

1. Trgovačkom društvu SKORUPSKI d.o.o. za poslovanje vrijednosnim papirima,
Slavonski Brod, Trg pobjede 9, izdaje se dozvola za obavljanje poslova
s vrijednosnim papirima iz članka 26. stavka 1. toč. 1., 7. i 8. Zakona
i to:

1. kupnja i prodaja vrijednosnih papira po nalogu nalogodavca (u svoje
ime, a za tuđi račun),

2. investicijsko savjetovanje,

3. poslovi transfernog agenta.

2. Dozvola za obavljanje poslova vrijednosnim papirima iz članka 26.
stavak 1. toč. 1. i 8. Zakona, vrijedi od dana izdavanja, a izdaje se na
neodređeno vremensko razdoblje.

3. Dozvola za obavljanje poslova vrijednosnim papirima iz članka 26.
stavka 1. toč. 7. Zakona, vrijedi od dana izdavanja, a izdaje se na određeno
vremensko razdoblje, zaključno s danom kojim Komisija otpočne sa izdavanjem
dozvola za obavljanje poslova investicijskog savjetnika.

4. Ovo rješenje upisuje se u Registar izdanih dozvola društvima za poslovanje
s vrijednosnim papirima, za obavljanje poslova iz članka 26. stavka 1.
Zakona, kod Komisije pod rednim brojem 39 (tridesetdevet), s danom upisa
26. svibnja 1998. godine.

5. Ovo rješenje objavljuje se u "Narodnim novinama".

Klasa: UP/I-450-08/97-01/04
Urbroj: 567-03/98-8
Zagreb, 26. svibnja 1998.

Predsjednik Komisije
**Ivica Smiljan,** v. r.

Rješenje, NN 79/1998-1063
## Rješenje o izdavanju dozvole za obavljanje poslova s vrijednosnim papirima trgovačkom društvu Investco vrijednosnice d.o.o. iz Zagreba

### NN 79/1998 (5.6.1998.), Rješenje o izdavanju dozvole za obavljanje poslova s vrijednosnim papirima trgovačkom društvu Investco vrijednosnice d.o.o. iz Zagreba

# **KOMISIJA ZA VRIJEDNOSNE PAPIRE REPUBLIKE HRVATSKE**

Sukladno odredbama članka 12. stavka 1. toč. 2. i toč. 11., članka 27.
stavka 1., članka 28. stavka 1. i članka 38. Zakona o izdavanju i prometu
vrijednosnim papirima ("Narodne novine" 107/95., dalje: Zakon), Komisija
za vrijednosne papire Republike Hrvatske (dalje: Komisija), temeljem zahtjeva
trgovačkog društva INVESTCO VRIJEDNOSNICE d.o.o. za poslovanje vrijednosnim
papirima, Zagreb, Boškovićeva 3 (dalje: Društvo), podnesenog dana 16. siječnja
1998. godine, kojim se traži izdavanje dozvole za obavljanje poslova s
vrijednosnim papirima iz članka 26. stavak 1. toč. 1. - 8. Zakona, na sjednici
održanoj dana 26. svibnja 1998. godine, donosi slijedeće:

## **RJEŠENJE**

1. Trgovačkom društvu INVESTCO VRIJEDNOSNICE d.o.o. za poslovanje vrijednosnim
papirima, Zagreb, Boškovićeva 3, izdaje se dozvola za obavljanje poslova
s vrijednosnim papirima iz članka 26. stavak 1. toč. 1.-8. Zakona i to:

1. kupnja i prodaja vrijednosnih papira po nalogu nalogodavca (u svoje
ime, a za tuđi račun),

2. trgovina u spekulacijske svrhe - kupnja i prodaja vrijednosnih papira
u svoje ime i za svoj račun,

3. poslovi posebne burzovne trgovine,

4. upravljanje portfeljem vrijednosnih papira za račun klijenta,

5. obavljanje poslova agenta izdanja pri izdavanju novih vrijednosnih
papira,

6. pokroviteljstvo izdanja,

7. investicijsko savjetovanje,

8. poslovi transfernog agenta.

2. Dozvola za obavljanje poslova vrijednosnim papirima iz članka 26.
stavak 1. toč. 1.-3., 5., 6. i 8. Zakona, vrijedi od dana izdavanja, a
izdaje se na neodređeno vremensko razdoblje.

3. Dozvola za obavljanje poslova vrijednosnim papirima iz članka 26.
stavak 1. toč. 4. i 7. Zakona, vrijedi od dana izdavanja, a izdaje se na
određeno vremensko razdoblje, zaključno s danom kojim Komisija otpočne
sa izdavanjem dozvola za obavljanje poslova investicijskog savjetnika.

4. Ovo rješenje upisuje se u Registar izdanih dozvola društvima za poslovanje
s vrijednosnim papirima, za obavljanje poslova iz članka 26. stavak 1.
Zakona, kod Komisije pod rednim brojem 40 (četrdeset), s danom upisa 26.
svibnja 1998. godine.

5. Ovo rješenje objavljuje se u "Narodnim novinama".

Klasa: 450-08/97-01/35
Urbroj: 567-01/98-12
Zagreb, 26. svibnja 1998.

Predsjednik Komisije
**Ivica Smiljan,** v. r.

Rješenje, NN 79/1998-1064
## Rješenje o izdavanju dozvole za obavljanje poslova s vrijednosnim papirima trgovačkom društvu EA sistem d.o.o. iz Karlovca

### NN 79/1998 (5.6.1998.), Rješenje o izdavanju dozvole za obavljanje poslova s vrijednosnim papirima trgovačkom društvu EA sistem d.o.o. iz Karlovca

# **KOMISIJA ZA VRIJEDNOSNE PAPIRE REPUBLIKE HRVATSKE**

Sukladno odredbama članka 12. stavka 1. toč. 2. i toč. 11., članka 27.
stavka 1., članka 28. stavka 1. i članka 38. Zakona o izdavanju i prometu
vrijednosnim papirima ("Narodne novine" br. 107/95., dalje: Zakon), Komisija
za vrijednosne papire Republike Hrvatske (dalje: Komisija), temeljem zahtjeva
trgovačkog društva EA SISTEM d.o.o. za poslovanje vrijednosnim papirima,
Karlovac, M. Krleže 4 (dalje: Društvo), podnesenog dana 26. ožujka 1998.
godine, kojim se traži izdavanje dozvole za obavljanje poslova s vrijednosnim
papirima iz članka 26. stavak 1. toč. 5. i 6. Zakona, na sjednici održanoj
dana 26. svibnja 1998. godine, donijela je slijedeće:

## **RJEŠENJE**

1. Trgovačkom društvu EA SISTEM d.o.o. Karlovac, M. Krleže 4 izdaje
se dozvola za obavljanje poslova s vrijednosnim papirima iz članka 26.
stavak 1. toč. 5. i 6. Zakona i to:

1. obavljanje poslova agenta izdanja pri izdavanju novih vrijednosnih
papira,

2. pokroviteljstvo izdanja.

2. Dozvola za obavljanje poslova s vrijednosnim papirima iz članka 26.
stavak 1. toč. 5. i 6. Zakona, vrijedi od dana izdavanja, a izdaje se na
neodređeno vremensko razdoblje.

3. Ovo rješenje upisuje se u Registar izdanih dozvola društvima za poslovanje
s vrijednosnim papirima, za obavljanje poslova iz članka 26. stavak 1.
Zakona, kod Komisije pod rednim brojem 41/11-2, s danom upisa 26. svibnja
1998. godine.

4. Ovo rješenje objavljuje se u "Narodnim novinama".

Klasa: UP/I-450-08/98-01/42
Urbroj: 567-03/98-7
Zagreb, 26. svibnja 1998.

Predsjednik Komisije
**Ivica Smiljan,** v. r.

Rješenje, NN 79/1998-1065
## Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Miroslavu Skorupskom iz Slavonskog Broda

### NN 79/1998 (5.6.1998.), Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Miroslavu Skorupskom iz Slavonskog Broda

# **KOMISIJA ZA VRIJEDNOSNE PAPIRE REPUBLIKE HRVATSKE**

Sukladno odredbama članka 12. stavka 1. toč. 2. i 11. te članka 35.
stavka 1. i 2. Zakona o izdavanju i prometu vrijednosnim papirima ("Narodne
novine" 107/95, dalje: Zakona), Komisija za vrijednosne papire Republike
Hrvatske (dalje: Komisija), temeljem zahtjeva Miroslava Skorupskog iz Slavonskog
Broda, Trg pobjede 9, JMBG: 0410961302114, podnesenog dana 13. veljače
1998. godine, za izdavanje dozvole za obavljanje poslova ovlaštenog posrednika
pri trgovini vrijednosnim papirima, na sjednici održanoj dana 26. svibnja
1998. godine, donijela je slijedeće:

## **RJEŠENJE**

1. Miroslavu Skorupskom iz Slavonskog Broda, Trg pobjede 9, JMBG: 0410961302114,
izdaje se dozvola za obavljanje poslova ovlaštenog posrednika pri trgovini
vrijednosnim papirima.

2. Dozvola vrijedi od dana izdavanja, a izdaje se na rok od 1 godine,
do zaključno 26. svibnja 1999. godine.

3. Ovo rješenje se upisuje u Registar izdanih dozvola za obavljanje
poslova ovlaštenog posrednika pri trgovini vrijednosnim papirima koji se
vodi kod Komisije za vrijednosne papire Republike Hrvatske.

Rješenje se upisuje pod rednim brojem 65 (šezdesetpet), s danom upisa
26. svibnja 1998. godine.

4. Ovo rješenje objavljuje se u "Narodnim novinama".

Klasa: UP/I 450-08/98-01/26
Urbroj: 567-03/98-2
Zagreb, 26. svibnja 1998.

Predsjednik Komisije
**Ivica Smiljan,** v. r.

Rješenje, NN 79/1998-1066
## Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Željku Pajiću iz Zagreba

### NN 79/1998 (5.6.1998.), Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Željku Pajiću iz Zagreba

# **KOMISIJA ZA VRIJEDNOSNE PAPIRE REPUBLIKE HRVATSKE**

Sukladno odredbama članka 12. stavka 1. toč. 2. i 11. te članka 35.
stavka 1. i 2. Zakona o izdavanju i prometu vrijednosnim papirima ("Narodne
novine" 107/95, dalje: Zakona), Komisija za vrijednosne papire Republike
Hrvatske (dalje: Komisija), temeljem zahtjeva Željka Pajića iz Zagreba,
Trnsko 12, JMBG: 2702951330037, podnesenog dana 11. veljače 1998. godine,
za izdavanje dozvole za obavljanje poslova ovlaštenog posrednika pri trgovini
vrijednosnim papirima, na sjednici održanoj 26. svibnja 1998. godine, donijela
je slijedeće:

## **RJEŠENJE**

1. Željku Pajiću iz Zagreba, Trnsko 12, JMBG: 2702951330037, izdaje
se dozvola za obavljanje poslova ovlaštenog posrednika pri trgovini vrijednosnim
papirima.

2. Dozvola vrijedi od dana izdavanja, a izdaje se na rok od 1 godine,
do zaključno 26. svibnja 1999. godine.

3. Ovo rješenje se upisuje u Registar izdanih dozvola za obavljanje
poslova ovlaštenog posrednika pri trgovini vrijednosnim papirima koji se
vodi kod Komisije za vrijednosne papire Republike Hrvatske.

Rješenje se upisuje pod rednim brojem 64 (šezdesetčetiri), s danom upisa
26. svibnja 1998. godine.

4. Ovo rješenje objavljuje se u "Narodnim novinama".

Klasa: UP/I 450-08/98-01/21
Urbroj: 567-03/98-2
Zagreb, 26. svibnja 1998.

Predsjednik Komisije
**Ivica Smiljan**, v. r.

Rješenje, NN 79/1998-1067